OpenLLM-France/wikimedia huggingface dataset:
# Molly Meech

Molly Meech (Tauranga, 31 de març de 1993) és una esportista neozelandesa que competeix en vela en la classe 49er FX.
Va participar en els Jocs Olímpics de Rio de Janeiro 2016, on obtingué una medalla de plata en la classe 49er FX (juntament amb Alexandra Maloney). Uns èxits que no es van repetir en els Jocs de Tòkio, on la parella va quedar en 12$^a$ posició. Va guanyar dues medalles en el Campionat Mundial de 49er: or el 2013 i bronze el 2017.
Des de 2022 competeix amb Jo Aleh i juntes han obtingut el títol nacional de la classe i diversos bons resultats internacionals, entre els quals la sisena posició en el campionat del món de vela celebrat a La Haia.
Meech és una de les integrants de l'equip femení que competeix a Barcelona en la Copa Amèrica al 2024.

## Palmarès internacional

Jocs Olímpics
* Rio de Janeiro 2016: Medalla de plata
Campionats Mundials
* Marsella 2013: Medalla d'Or
* Matosinhos 2017: Medalla de broze

## Referències

* ↑ «Alexandra Maloney / Molly Meech» (en anglès). International 49er Class Association. [Consulta: 4 juliol 2024].
* 1 2 «Vela MEECH Molly - Juegos Olímpicos de Tokyo 2020» (en espanyol europeu). [Consulta: 4 juliol 2024].
* ↑ «Molly Meech» (en anglès). World Sailing. [Consulta: 4 juliol 2024].
* 1 2 «Molly Meech» (en anglès). Comitè Olímpic de Nova Zelanda. [Consulta: juliol 2024].
# Natàlia Via-Dufresne Pereña

Natàlia Via-Dufresne Pereña (Barcelona, 10 de juny de 1973) és una regatista catalana, ja retirada, guanyadora de dues medalles olímpiques i germana de la també regatista i medallista olímpica Begonya Via-Dufresne.
Diplomada en fisioteràpia, va formar-se al Club Nàutic el Masnou en la classe Optimist. Competint a la classe Europe ha estat campiona d'Espanya en quatre ocasions (1990, 1991, 1993, 1994) i d'Europa (1995) i guanyà la medalla de bronze en el Mundial de 1995. Va participar en els Jocs Olímpics de Barcelona 1992, on aconseguí guanyar la medalla de plata en la classe Europe. Va passar a la classe 470 i repetí els títols de campiona d'Espanya (1997, 1999, 2003, 2006), d'Europa (2003) i tres medalles de bronze als Campionats del Món (2000, 2001, 2002). En aquest disciplina, va participà en els Jocs Olímpics d'Atenes 2004, juntament amb Sandra Azón, aconseguint la seva segona medalla de plata. També competí als Jocs Olímpics de Sydney 2000 i de Pequín 2008.
Va ser premiada amb la medalla de plata de la Reial Ordre del Mèrit Esportiu l'any 1994.

## Referències

* 1 2 «Natàlia Via-Dufresne Pereña». Gran Enciclopèdia Catalana. Barcelona: Grup Enciclopèdia Catalana.
* 1 2 «Fitxa de Natalia Vía-Dufresne Pereña» (en castellà). Comité Olímpico Español. Arxivat de l'original el 2018-07-31. [Consulta: 31 juliol 2018].
* ↑ Merino, Juan Manuel. «El deporte español premia a todos sus héroes» ( PDF) (en castellà), 22-12-1994. [Consulta: 31 juliol 2018].
# Nils Lamby

Nils Iwan Lamby (Estocolm, 29 d'octubre de 1885 - Estocolm, 15 de gener de 1970) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 12 metres del programa de vela, a bord de l'Erna Signe.

## Referències

* ↑ «Ivan Lamby Olympic Results». sports-reference.com. Arxivat de l'original el 2015-09-29. [Consulta: 3 març 2017].
* ↑ Iwan Lamby Comitè Olímpic Suec
# Nils Otto Møller

Nils Otto Møller (Frederiksberg, 7 de novembre de 1897 - Lille Heddinge, 14 d'abril de 1966) va ser un regatista danès que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de plata en la regata de 6 metres del programa de vela, a bord del Hi-Hi, junt a Vilhelm Vett, Aage Høy-Petersen i Peter Schlütter.

## Referències

* ↑ «Niels Otto Møller Olympic Results». sports-reference.com. Arxivat de l'original el 14 de novembre 2012. [Consulta: 14 juliol 2018].
# Olle Åkerlund

Olle Åkerlund (Göteborg, 28 de setembre de 1911 - Estocolm, 4 de febrer de 1978) va ser un regatista suec que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en la categoria de 6 metres del programa de vela. Navegà a bord del Bissbi junt a Tore Holm, Martin Hindorff i Åke Bergqvist.

## Referències

* ↑ «Olle Åkerlund Olympic Results». sports-reference.com. Arxivat de l'original el 2020-04-17. [Consulta: 5 març 2019].
* ↑ SOK Olle Åkerlund
# Paul Wiesner

Paul Wiesner (9 d'octubre de 1855 - Berlín, 1 d'octubre de 1930) va ser un regatista alemany, que va competir a cavall del segle xix i el segle xx. El 1900 va prendre part en els Jocs Olímpics de París on participà en diferents proves del programa de vela. Guanyà dues medalles, una d'or en la 2a cursa de la modalitat d'1 a 2 tones, junt a Georg Naue, Heinrich Peters i Ottokar Weise, i una de plata en la categoria de Classe oberta amb la mateixa tripulació. En la primera cursa d'1 a 2 tones fou desqualificat.

## Referències

* ↑ «Paul Wiesner Olympic Results». sports-reference.com. Arxivat de l'original el 24 d’agost 2011. [Consulta: 23 octubre 2015].
# Petter Larsen

Petter Andreas Larsen (Oslo, 6 de desembre de 1890 - Oslo, 13 de setembre de 1946) va ser un regatista noruec que va competir a començaments del segle xx. Era fill del també regatista Alfred Larsen.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 12 metres del programa de vela, a bord del Magda IX.

## Referències

* 1 2 «Petter Larsen Olympic Results». sports-reference.com. Arxivat de l'original el 2012-12-15. [Consulta: 9 març 2017].
# Ragnar Jansson

Ragnar Jansson (Hèlsinki, 1 d'octubre de 1908 - Hèlsinki, 9 de setembre de 1977) va ser un regatista finlandès que va guanyar una medalla olímpica.
El 1948 va prendre part en els Jocs Olímpics d'Estiu de Londres, on fou novè en la categoria de 6 metres del programa de vela. Quatre anys més tard, als Jocs de Hèlsinki, guanyà la medalla de bronze en la mateixa prova. A bord del Ralia compartí equip amb Ernst Westerlund, Paul Sjöberg, Adolf Konto i Rolf Turkka.

## Referències

* ↑ «Ragnar Jansson Olympic Results». sports-reference.com. Arxivat de l'original el 17 d'abril 2020. [Consulta: 13 abril 2020].
# Ragnar Svensson

Ragnar Svensson (Torslanda, 31 de desembre de 1882 - Öckerö Municipality, 5 de juny de 1959) va ser un arquitecte i regatista suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en la categoria de 40 m² del programa de vela. Svensson navegà a bord del Elsie junt a Gustaf Svensson, Percy Almstedt i Erik Mellbin.
Svensson va estudiar va estudiar a la Universitat Tecnològica de Chalmers de Göteborg (1899-1904) i a la Reial Acadèmia Sueca de Belles Arts (1904-1907). Exercí de professor de dibuix a l'Escola de Disseny i Artesania de Göteborg. A partir de 1922 es va exercir d'arquitecte a Göteborg. Va dissenyar diversos edificis públics, principalment escoles i, com a membre del grup arquitectònic ARES, el Museu d'Art i la Galeria Götaplatsen.

## Referències

* 1 2 «Ragnar Svensson Olympic Results». sports-reference.com. Arxivat de l'original el 18 de desembre 2012. [Consulta: 21 abril 2018].
* ↑ SOK Ragnar Svensson. Comitè Olímpic Suec
# Ragnar Vik

Ragnar Magne Vik (Tønsberg, Vestfold, 31 de juliol de 1893 - Liverpool, Anglaterra, 9 de gener de 1941) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 8 metres (1919 rating) del programa de vela, a bord del Sildra.

## Referències

* ↑ «Ragnar Vik Olympic Results». sports-reference.com. Arxivat de l'original el 18 d'abril 2020. [Consulta: 29 setembre 2017].
# Richard Moore (regatista)

Richard Moore (San Bernardino, 11 d'agost de 1910 - Newport Beach, 16 de novembre de 2005) va ser un regatista estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en la categoria de 8 metres del programa de vela a bord de l'Angelita.

## Referències

* ↑ «Richard Moore Olympic Results». sports-reference.com. Arxivat de l'original el 18 d’abril 2020. [Consulta: 7 gener 2019].
# Robert Linzeler

Robert Linzeler (París, 7 de març de 1872 - París, 25 de gener de 1941) va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà dues medalles del programa de vela, ambdues de plata en les dues curses que es disputaren de la categoria de 0 a ½ tona. També disputà la prova de classe oberta, que abandonà.

## Referències

* 1 2 «Robert Linzeler Olympic Results». sports-reference.com. Arxivat de l'original el 31 d’agost 2011. [Consulta: 30 setembre 2015].
# Ronald Maitland

Ronald Maitland (Grimsby, 6 de gener de 1887 - Vancouver, 15 d'abril de 1937) va ser un regatista canadenc que va competir durant el primer terç del segle xx.
El 1932 va prendre part en els Jocs Olímpics de Los Angeles, on va guanyar la medalla de plata en la categoria de 8 metres del programa de vela. Maitland navegà a bord del Santa Maria junt a Ernest Cribb, Harry Jones, Peter Gordon, Peter Gordon i George Gyles.

## Referències

* ↑ «Ronald Maitland Olympic Results». sports-reference.com. Arxivat de l'original el 6 de gener 2019. [Consulta: 6 gener 2019].
# Steve Benjamin

Steve Benjamin (Glen Cove, 29 de setembre de 1955) és un regatista estatunidenc, ja retirat, que va competir durant les dècades de 1970 i 1980.
El 1984 va prendre part en els Jocs Olímpics d'Estiu de Los Angeles, on va guanyar la medalla de plata en la categoria classe 470 del programa de vela. Va compartir vaixell amb Hans Steinfeld. En el seu palmarès també destaquen una medalla d'or, dues de plata i una de bronze al Campionat del món de vela.

## Referències

* 1 2 «Steve Benjamin Olympic Results». sports-reference.com. Arxivat de l'original el 18 d’abril 2020. [Consulta: 12 abril 2020].
# Sven Thorell

Sven Thorell (Estocolm, 18 de febrer de 1888 - Bromma, 29 d'abril de 1974) va ser un regatista suec que va prendre part en dues edicions dels Jocs Olímpics.
El 1928, als Jocs d'Amsterdam, va guanyar la medalla d'or en la regata de 12 peus Dinghy del programa de vela. Quatre anys més tard, als Jocs de Los Angeles, fou novè en la competició de monotip del programa de vela. El 1933 i 1934 fou president de la Federació Sueca de Canoa.

## Referències

* 1 2 «Sven Thorell Olympic Results». sports-reference.com. Arxivat de l'original el 17 d’abril 2020. [Consulta: 11 setembre 2018].
* ↑ Sven Thorell. Comitè Olímpic Suec
# Thomas McMeekin

Thomas Doodputlee McMeekin (Cachar, Assam, Índia, 31 de desembre de 1866 - Chichester, West Sussex, 24 d'octubre de 1946) va ser un regatista britànic que va competir a començaments del segle XX.
El 1908 va prendre part en els Jocs Olímpics de Londres, on va guanyar la medalla d'or en la categoria de 6 metres del programa de vela. McMeekin navegà a bord del Dormy junt a Gilbert Laws i Charles Crichton.

## Referències

* ↑ «Thomas McMeekin Olympic Results». sports-reference.com. Arxivat de l'original el 13 d’agost 2011. [Consulta: 9 desembre 2015].
# Tore Holm

Tore Holm (suec: Tore Anton Holm) (25 de novembre de 1896 - 15 de novembre de 1977) va ser un dissenyador, constructor de vaixells i regatista suec que va competir als Jocs Olímpics de 1920, 1928, 1932, 1936 i 1948. Era germà del també regatista Yngve Holm.

## Carrera esportiva

La seva primera participació en uns Jocs Olímpics fou el 1920, a Anvers, on a bord del Sif va guanyar la medalla d'or en la categoria de 40 m². Vuit anys més tard, a Amsterdam, va guanyar la medalla de bronze, com a tripulant de la Sylvia en la classe de 8 metres. El 1932 va guanyar la seva segona medalla d'or, aquesta vegada a bord del Bissbi, en la classe de 6 metres. Als Jocs Olímpics de Berlín, el 1936, no va guanyar cap medalla després d'acabar quart en la competició de 8 metres. Va acabar la seva carrera olímpica el 1948, amb una nova medalla de bronze, com a part de la tripulació de l'Ali Baba II en la classe de 6 metres.

## Dissenyador de vaixells

A principis de la dècada de 1920 Holm va dissenyar i construir una sèrie d'embarcacions de la classe Skerry Cruiser (o Square Meter Rule) a les drassanes de Gamleby. En anys posteriors van construir nous dissenys de vaixells, especialment de les classes de 6, 8 i 10 metres.

## Referències

* 1 2 «Tore Holm Olympic Results». sports-reference.com. Arxivat de l'original el 17 d’abril 2020. [Consulta: 20 abril 2018].
* ↑ Tore Holm. Comitè Olímpic Suec
* ↑ «Tore Holms Varv». svanevit.de. Arxivat de l'original el 12 d’abril 2018. [Consulta: 12 abril 2018].
# Torsten Lord

Torsten Lord (Nacka, 2 de març de 1904 - Lidingö, 4 de febrer de 1970) va ser un regatista suec que va competir entre les dècades de 1930 i 1950.
Durant la seva carrera esportiva va prendre part en tres edicions dels Jocs Olímpics en els quals guanyà un total de dues medalles de bronze. El 1936, als Jocs de Berlín, va guanyar la medalla de bronze en la categoria de 6 metres del programa de vela a bord del May Be junt a Sven Salén, Lennart Ekdahl, Martin Hindorff i Dagmar Salén. Als Jocs de Londres de 1948, amb l'Ali-Baba II i en companyia de Tore Holm, Martin Hindorff, Carl Robert Ameln i Gösta Salén, tornà a guanyar la medalla de bronze en la prova dels 6 metres, mentre que a Hèlsinki, el 1952, amb el May Be VII, s'hagué d'acontentar amb la quarta posició novament en la prova dels 6 metres.

## Referències

* ↑ «Torsten Lord Olympic Results». sports-reference.com. Arxivat de l'original el 17 d’abril 2020. [Consulta: 14 abril 2020].
* ↑ Torsten Lord. Swedish Olympic Committee
# Trygve Schjøtt

Trygve Schjøtt (Bergen, Hordaland, 5 d'agost de 1882 - Kvinnherad, Hordaland, 18 de desembre de 1960) va ser un regatista noruec que va competir a començaments del segle xx. Era cosí del també regatista Halfdan Schjøtt.
El 1920 va prendre part en els Jocs Olímpics d'Anvers, on va guanyar la medalla d'or en els 10 metres (1919 rating) del programa de vela, a bord del Mosk II.

## Referències

* 1 2 «Trygve Schjøtt Olympic Results». sports-reference.com. Arxivat de l'original el 18 d'abril 2020. [Consulta: 28 setembre 2017].
# Willem de Vries Lentsch

Willem de Vries Lentsch (Nieuwendam, 10 de setembre de 1886 - Amsterdam, 6 de març de 1980) va ser un regatista neerlandès, vencedor d'una medalla olímpica. Era germà de Gerard de Vries Lentsch i pare de Wim de Vries Lentsch, ambdós regatistes.
El 1928 va prendre part en els Jocs Olímpics d'Estiu d'Amsterdam, on fou quart en la categoria de 12 peus Dinghy del programa de vela. Als Jocs de Berlín de 1936, fent parella amb Bob Maas, guanyà la medalla de bronze en la classe star.

## Referències

* 1 2 «Olympedia – Willem de Vries Lentsch». [Consulta: 22 octubre 2021].
# William Exshaw

William Edgar Exshaw (Arcachon, Gironda, 15 de febrer de 1866 - València, 16 de març de 1927) va ser un regatista britànic, que va competir a cavall del segle xix i el segle xx. El 1900 va prendre part en els Jocs Olímpics de París on participà en diferents proves del programa de vela. Guanyà dues medalles d'or en les dues curses de la categoria de 2 a 3 tones, formant equip amb Jacques Le Lavasseur i Frédéric Blanchy. També disputà la cursa de la classe oberta, però no la pogué finalitzar.
Fill d'una família britànica vinculada al negoci del brandy, va fer tota la seva vida a França, tot i que mantingué un contacte regular amb el Regne Unit. Morí a bord del Elmina, un vaixell de la seva propietat, mentre navegava pel Mediterrani.

## Referències

* 1 2 «Jacques le Lavasseur Olympic Results». sports-reference.com. Arxivat de l'original el 21 d’agost 2011. [Consulta: 23 octubre 2015].
# Wilhelm Törsleff

Wilhelm Törsleff (Estocolm, 26 de novembre de 1906 - 18 de gener de 1998) va ser un regatista suec que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze en la regata de 8 metres del programa de vela, a bord del Sylvia, junt a Clarence Hammar, Tore Holm, Carl Sandblom, John Sandblom i Philip Sandblom.

## Referències

* ↑ «Wilhelm Törsleff Lentsch Olympic Results». sports-reference.com. Arxivat de l'original el 14 de novembre 2012. [Consulta: 13 juliol 2018].
* ↑ SOK Wilhelm Törsleff
# La Capella Nova (Morbihan)

La Capella Nova (en bretó Ar Chapel-Nevezh, en francès La Chapelle-Neuve) és un municipi bretó, situat al departament francès de Morbihan. Limita al nord amb Guénin, a l'est amb Plumelin, al sud amb Pluvigner i a l'oest amb Camors i Baud.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.024 | 920 | 781 | 739 | 732 | 724 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1981-1995 | François Sorel |
| 1995-2008 | Denis Morvan |
| 2008- | Michel Trégouët |
# Comunitat de municipis Hardouinais Mené

La Comunitat de municipis Hardouinais Mené (en bretó Kumuniezh-kumunioù Koad Alan-ar Menez) és una estructura intercomunal francesa, situada al departament de les Costes d'Armor a la regió Bretanya, al País Centre Bretanya. Té una extensió de 249,68 kilòmetres quadrats i una població de 7.693 habitants (2006).

## Composició

Agrupa 9 comunes :
* Gomené
* Illifaut
* Laurenan
* Loscouët-sur-Meu
* Merdrignac
* Mérillac
* Saint-Launeuc
* Saint-Vran
* Trémorel

## Vegeu també

* Intercomunalitats de les Costes d'Armor

## Enllaços externs

* Comunitat de municipis Hardouinais Mené Arxivat 2014-05-17 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Comunitat de municipis Plancoët-Plélan

La Comunitat de municipis Plancoët-Plélan (en bretó Kumuniezh kumunioù Plangoed-Plelann) és una estructura intercomunal francesa, situada al departament de les Costes d'Armor a la regió Bretanya, al País de Dinan. Té una extensió de 243,9 kilòmetres quadrats i una població de 18.450 habitants (2006). Fou creada de la unió de les comunitats de municipis de Plancoët Val d'Arguenon i Pays de Plélan

## Composició

Agrupa 18 comunes :
* Bourseul
* Corseul
* Créhen
* Landébia
* La Landec
* Languédias
* Languenan
* Plancoët
* Plélan-le-Petit
* Pléven
* Plorec-sur-Arguenon
* Pluduno
* Saint-Jacut-de-la-Mer
* Saint-Lormel
* Saint-Maudez
* Saint-Méloir-des-Bois
* Saint-Michel-de-Plélan
* Trébédan

## Vegeu també

* Intercomunalitats de les Costes d'Armor

## Enllaços externs

* (francès) (bretó) Geografia de Bretanya : portal geogràfic, cartogràfic i estadístic
# Arvo Viitanen

Arvo Viitanen (Uurainen, 12 d'abril de 1924 - Anjalankoski, 28 d'abril de 1999) fou un esquiador de fons finlandès que va competir durant la dècada de 1950.
El 1956 va prendre part en els Jocs Olímpics d'Hivern de Cortina d'Ampezzo, on disputà dues proves del programa d'esquí de fons. Guanyà la medalla de plata en la prova del 4x10 quilòmetres formant equip amb August Kiuru, Jorma Kortelainen i Veikko Hakulinen, mentre en la cursa dels 15 quilòmetres fou novè. En el seu palmarès també destaquen una medalla d'or, una de plata i tres de bronze al Campionat del Món d'esquí nòrdic, quatre títols nacionals i tres edicions consecutives de la cursa dels 18 quilòmetres als Jocs d'esquí de Lahti, el 1952, 1953 i 1954, i la dels 50 quilòmetres el 1955.

## Referències

* 1 2 «Arvo Viitanen Olympic Results». sports-reference.com. Arxivat de l'original el 6 de juliol 2012. [Consulta: 6 gener 2020].
# Mira Rai

Mira Rai (Sanu Duma, 1989) és una esportista nepalesa. Entre els seus assoliments la cursa de 80 quilòmetres Mont Blanc en la qual té un rècord. Es va convertir en l'atleta més destacada al Nepal, actualment està especialitzada en maratons, ultramaratons i corredor de muntanya.
Només els seus germans homes van poder estudiar i ella no va tenir accés a educció formal. Als 11 anys trasllada sacs d'arròs de 28 quilos a tres hores del seu poble, per poder revendre'ls. Als 14 anys va decidir unir-se a la guerrilla maoista durant 7 mesos, un grup d'ideologia comunista. Però quan la guerra va acabar el 2006, es va inscriure al programa de rehabilitació del govern i va seguir corrent per diversió. Després es va mudar a Katmandú i amb l'entrenament d'un professor de karate, va poder seguir entrenant. Va córrer a muntanya de fins a 80 quilòmetres i va ser afavorida per Red Bull, qui la va enviar després de guanyar a competir en Europa. És afavorida per la maraca Salomon, Red Bull, entre otras.
Reivindica més ajuda per al Nepal ; milers de families segueixen sense casa després del terratrèmol del 2015.
| « | "Vaig començar a córrer per escapar del meu futur" | » |
| — Mira Rai, novembre de 2015 |||

## Referències

* ↑ Marie Claire. «Mira Rai de niña soldado a atleta» (en castellà), 15-11-2015. Arxivat de l'original el 2015-11-17. [Consulta: 16 novembre 2015].
* ↑ carreraspormontana. Mira Rai: de transportar arroz a sensación nepalí del trail running (en castellà). carreraspormontana, 15 de novembre de 2015.
* ↑ bbc. Mira Rai (en castellà). bbc, 15 de novembre de 2015.
* ↑ carreraspormontana. «Mira Rai, la guerrillera que se convirtió en la atleta más prometedora de Nepal» (en castellà), 15-11-2015.
* ↑ La Vanguardia, 29-10-2017, pàg. 1.
# 376 aC

El 376 aC va ser un any del calendari romà prejulià. En aquell temps, era conegut com a any del tribunat de Cras, Lanat, Maluginense i Pretextat (o, més rarament, any 378 ab urbe condita o de la fundació de la ciutat). L'ús del nom «376 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Els atenencs vencen els espartans en la batalla naval de Naxos, en el context de la guerra tebana.
* Càbries, general atenenc, va assetjar l'illa de Naxos, aliada a Esparta. El navarc espartà Pol·lis dirigia una flota de 60 naus encarregada de tallar els subministraments de gra a Atenes, i va decidir d'atacar Càbries. Comandava l'ala dreta i va derrotar l'ala esquerra atenesa matant el seu comandant, però va arribar Càbries amb la flota principal i va guanyar la batalla. No se sap si Pol·lis va morir allà.
* Els tribal·lis, un poble de Tràcia, creuen les muntanyes de l'Hemus amb trenta mil homes i avancen cap a Abdera que saquegen sense oposició. A la retirada, els habitants d'Abdera els ataquen i moren dos mil tribal·lis. Com a revenja, tornen contra Abdera, que mentrestant s'havia aliat amb altres tribus de la rodalia, i presenta batalla. Els aliats tracis davant de l'enemic, deserten, i els tribal·lis derroten els abderians i els maten, assetjant la ciutat que es va haver de rendir. Va arribar Càbries, amb la flota atenenca, que acabava de derrotar a la flota espartana a Naxos i va obligar els tribal·lis a retirar-se d'Abdera, deixant a la ciutat una guarnició.

### Antiga Roma

* Aquest any, a Roma, són elegits tribuns amb potestat consular: Luci Papiri Cras, Luci Meneni Lanat, Servi Corneli Maluginense i Servi Sulpici Pretextat.
* Gai Licini Calvus Estoló i Luci Sexti Sextí Laterà, tribuns de la plebs, presenten unes lleis, conegudes amb el nom de Lleis Liciniae-Sextiae, on proposen l'abolició dels tribuns amb potestat consular i ordenaven que els tribuns militars fossin nomenats pels cònsols i no pels comicis, i que almenys un dels tribuns fos plebeu. Els patricis porten a terme una resistència violenta, però els tribuns de la plebs, exercint el dret a veto, aconsegueixen que durant cinc anys no s'elegís cap tribú amb potestat consular, fins que, aprovada la llei, es tornen a elegir dos cònsols anualment.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XV, 34
* ↑ Xenofont. Hel·lèniques, IV, 8
* ↑ Diodor de Sicília. Biblioteca històrica, XV, 36
* ↑ Titus Livi. Ab Urbe Condita, VI, 32-34
* ↑ Titus Livi. Ab Urbe Condita, VI, 35-42; VII, 9, 16
* ↑ Diodor de Sicília. Biblioteca històrica, XV, 82, 95
* ↑ Valeri Màxim. De Factis Dictisque Memorabilibus, VIII, 6, 3